A következő két évben ismét a legjobb tíz között végeztek, 2010-ben pont tizedikek lettek, egy évvel később pedig negyedikek. 2012-ben ezúttal 15.-ek lettek, 2013-ban pedig az elődöntőben és a döntőben is bronzérmesek lettek, így a dobogó összes fokozatán állhattak már. 2014-ben újabb szép eredménnyel zárták a versenyt, Magyarország mögött, hatodikként végeztek. 2015-ben úgy döntött az ukrán televízió, hogy anyagi okokból visszalép a versenytől. 2016-ban visszatértek, és Jamalának köszönhetően megszerezték második győzelmüket. A 2017-es, hazai rendezésű versenyen azonban a 24. helyen végeztek - ez az ország eddigi legrosszabb eredménye. 2018-ban 17. helyezettek lettek a döntőben. 2019-ben visszaléptek a versenytől a nemzeti döntő alatt kialakult konfliktus miatt.